Łondra

Londra (in inglese London [ˈlʌndən]) la xe la cavedal del Regno Unìo e de l'Inghiltera. Metropoli multietnega de inportanza mondial, la xe na cità che la ga na forte infruenza in fato de cultura, comunicazion, polìtega, economìa e arte. Londra la xe la prima piaza borsistega mondial, vendo da poco pasà vìa New York, e i só cinque aeroporti internazionai i la rende el pì grando desgropo del trafego aereo mondial.
Londra la xe la cità pi povolada de l'Union Europea, co cerca 7.5 milioni de persone. L'area metropolitana la conta pì de 14 milioni de residenti e la se stende par varie desine de chilometri via par la val del Tamise, fin al so grando estuario, passando via, cussita, nazion cofà la Sguizara o la Finlandia.

I abitanti, chiamai "londinesi" (Londoners), i partien a le pi difarente nazionalità, religion e culture, donca a Londra le xe parlae pì de 300 lengue.

A Londra le ga sede numarose istituzion, organisazion e società internazionai, a conferma del so rolo mondial. Se cata anca importanti musei, teatri e sale da concerto.

El 7 de Lujo del 2005 Londra la ga subio na grave serie de atentai teroristeghi che i ga pacà la povolazion civil. Do setimane dopo, el 21 de Lujo, se ga vuo n'altra serie de atentai, che no i ga parò fato viteme.

El Status de cavedal el vien infibià a Londra in base a la consetudene e, traverso el common law.

 Varda anca 
 Big Ben
 London eye


Categoria:Cavedal de l'Eoropa